Vodovodne inštalacije so v letih obstoja napredovale. Plastične cevi so skozi čas izrinile ostale alternative, saj so enostavnejše za polaganje, bolj zanesljive in predvsem lažje. Bakrene, svinčene in pocinkane cevi so sicer skoraj neuničljive, a na drugi strani tudi težje za montažo. V primeru težav je sanacija bolj zapletena in posledično daljša. Zamreženi polietilen, glavni material, ki sestavlja cevi, je prožnejši, kar omogoča daljšo življenjsko dobo, ki dosega starost tudi do 50 let. Prav tako so plastične vodovodne inštalacije odporne na korozijo in dobro prenašajo visoke temperature (do 95 stopinj). Prav tako odpravljajo nadležno piskanje.